CELEX: 62012TN0574
Language: fi
Date: 2012-12-18 00:00:00
Title: Asia T-574/12: Kanne 18.12.2012 — PAN Europe ja Stichting Natuur en Milieu v. komissio

23.2.2013   
            
            
               FI
            
            
               Euroopan unionin virallinen lehti
            
            
               C 55/22
            
         Kanne 18.12.2012 — PAN Europe ja Stichting Natuur en Milieu v. komissio
   (Asia T-574/12)
   2013/C 55/40
   Oikeudenkäyntikieli: hollanti
   
      Asianosaiset
   
   
      Kantajat: Pesticide Action Network Europe (PAN Europe) (Bryssel, Belgia) ja Stichting Natuur en Milieu (Utrecht, Alankomaat) (edustaja: advocaat F. Martens)
   
      Vastaaja: Euroopan komissio
   
      Vaatimukset
   
   Kantajat vaativat unionin yleistä tuomioistuinta
   
               —
            
            
               kumoamaan vastaajan 16.10.2012 tekemän päätöksen, jossa todettiin, että Euroopan parlamentin ja neuvoston asetuksen (EY) N:o 396/2005 muuttamisesta sen liitteen I kattamien tuotteiden jäämien enimmäismääriä koskevien liitteiden II, III ja IV vahvistamiseksi 29.1.2008 annetun komission asetuksen (EY) N:o 149/2008 (EUVL L 58, p. 1) uudelleentarkastelua koskevat kantajien pyynnöt voitiin ottaa tutkittavaksi mutta että ne olivat perusteettomia
            
         
               —
            
            
               velvoittamaan vastaajan korvaamaan oikeudenkäyntikulut.
            
         
      Oikeudelliset perusteet ja pääasialliset perustelut
   
   Kanteensa tueksi kantaja vetoaa yhteen kanneperusteeseen, joka koskee SEUT 11, 168, 169 ja 191 artiklan, Euroopan unionin perusoikeuskirjan 7, 35 ja 38 artiklan, asetuksen N:o 396/2005 (1) 1 artiklan, 14 artiklan 2 kohdan, 22, 23, 24 ja 25 artiklan, asetuksen (EY) N:o 178/2002 (2) 5 ja 7 artiklan sekä direktiivin 91/414/ETY (3) 4 ja 10 artiklan rikkomista.
   
               —
            
            
               Kantajat väittävät, että enimmäismääriä ei ole vahvistettu mahdollisimman alhaiselle saavutettavissa olevalle tasolle hyvän maatalouskäytännön mukaisesti.
            
         
               —
            
            
               Kantajat väittävät, että asiakirja-aineistoa ei ole arvioitu perusteellisesti. Vastaaja katsoo nimittäin, että asetuksen (EY) N:o 396/2005 22–25 artiklassa ei säädetä täydellisen asiakirja-aineiston kattavasta arvioinnista sen menettelyn osalta, jossa väliaikaiset enimmäismäärät vahvistetaan ensimmäistä kertaa.
            
         
               —
            
            
               Myöskään kuluttajien kumulatiivista altistumista ei ole otettu huomioon.
            
         
               —
            
            
               Kantajat väittävät lopuksi, että suuri osa väliaikaisista enimmäismääristä ylittää terveysstandardit.
            
         
      (1)  Torjunta-ainejäämien enimmäismääristä kasvi- ja eläinperäisissä elintarvikkeissa ja rehuissa tai niiden pinnalla sekä neuvoston direktiivin 91/414/ETY muuttamisesta 23.2.2005 annettu Euroopan Parlamentin ja neuvoston asetus (EY) N:o 396/2005 (EUVL L 70, s. 1).
   
      (2)  Elintarvikelainsäädäntöä koskevista yleisistä periaatteista ja vaatimuksista, Euroopan elintarviketurvallisuusviranomaisen perustamisesta sekä elintarvikkeiden turvallisuuteen liittyvistä menettelyistä 28.1.2002 annettu Euroopan parlamentin ja neuvoston asetus (EY) N:o 178/2002 (EYVL L 31, s. 1).
   
      (3)  Kasvinsuojeluaineiden markkinoille saattamisesta 15.7.1991 annettu neuvoston direktiivi 91/414/ETY (EYVL L 230, s. 1).